Hjælp, kursfald!!! Nåh, udbyttet udbetales. - Finansfilosoffen.dk
af Finansfilosoffen | mar 9, 2018 | Investering | 3 Kommentarer
”Hjælp, hvad helvede sker der med min portefølje!? Kun røde tal. Alle mine fonde har negative afkast. Jeg tror, jeg sælger lortet igen, før det går helt galt…”
Der skete nok den klassiske begynderfejl for mig her i starten af februar.
Kursen af en af mine indeksfonde (Danske Invest Danmarks Indeks) faldt med omkring 15%, og jeg tænkte bare: ”What!? Hvad er der lige sket, er Carlsberg og Mærsk samtidig gået konkurs?”. Et minut senere slog det mig: udbytteudbetaling. Afvarsling.
Sydinvest skriver dog på deres hjemmeside, at de hvert år kontaktes af investorer pga. kursfald i forbindelse med udbytteudbetaling. Så jeg er åbenbart ikke den første eller eneste, der hoppede på det.
Men nu har jeg så til gengæld lært af det, og da kurserne på mine Sparinvest indeksfonde faldt d. 07.03., viste jeg jo godt, at det skyldtes, at udbytterne blev trukket fra i kurserne.
Nu kigger jeg heldigvis ikke så tit i min portefølje længere, men mon ikke, jeg for et sekund bliver overrasket igen i næste år.
Udbyttebetaling og kursfald
Kender du sammenhængen mellem udbyttebetaling og kursfald? Det er sådan her, jeg forstår det (ret mig gerne, hvis det er forkert eller kun halv-rigtigt):
Når udbytterne betales, typisk en gang om året, falder kursen. Det er fordi kursen direkte afhænger af fondens aktiver (aktier, kontanter, etc.).
Når fonden udbetaler kontanter til os investorer, falder værdien af fondens aktiver og dermed også fondens kurs.
Hvor meget der skal udbetales er fastlagt ved lov.
Private investorer, der investerer for frie midler, bliver automatisk trukket 27% (42%) skat af de betalte udbytter.
Der ingen garanti for, at fondenes kurser efterfølgende når deres gamle niveau igen. Det er udelukkende op til markedskræfterne (udbud og efterspørgsel), om kursen stiger igen, eller ej.
Nu har jeg fortalt lidt af mine egne erfaringer og næste gang du ser drastiske kursfald i starten af året, kan du først og fremmest tjekke, om det ikke skyldes, at udbytterne blev trukket fra i kurserne.
Først når det viser sig, at dette ikke er tilfaldet, skal du gå i panik.
Jan-Lucas Hilgers
Ps. Hjælp mig med at distribuere bloggen – jeg vil gerne nå ud til flere unge mennesker og begejstre dem for at tage hånd om deres økonomi. Tak for din hjælp! 🙂
Mikael N.	på 10. marts 2018 ved 3:05 pm
Helt okay, vi er her jo, for at lære af hinanden 🙂
Mikael N.	på 10. marts 2018 ved 10:52 am
Et par småkommentarer til det, du skriver:
En fonds kurs er bestemt som (indre værdi / antal beviser udstedt), hvor indre værdi er værdien af fondens aktiver (aktier, kontanter, etc), så når kursen falder ved udbyttebetaling er det simpelthen bare en direkte konsekvens af, at den indre værdi falder.
Ligeledes er der faste regler for udbyttebetaling – det kan godt være, det vedtages endeligt på generalforsamlingen, men det er bare en eksekvering af den bagvedliggende lovgivning. Groft sagt skal man udbetale udbytter fra fondens aktiver + avancer ved handel (kursgevinster/kurstab ved salg af aktiver), præcist som hvis du ejede aktiverne selv, for at det kan kaldens en udloddende fond.
At en fonds kurs nærmer sig 0 kan skyldes at investorerne enten trækker deres indskud ud af fonden og/eller fondens aktiver nærmer sig kurs 0. I begge tilfælde afvikler man med stor sandsynlighed fonden.
Skatteprocenten er ganske rigtigt 27%, men der er et knæk lige over de 50k (dobbelt op hvis man er gift), hvorover man betaler 42%
Alternativt er der de akkumulerende fonde, men der er skattepricippet anderledes, idet man beskattes af afkastet hvert år (lagerprincippet), så man slipper ikke lettere på den måde. ETF’ere beskattes endvidere som kapitalindkomst. Jeg bliver dig dog svar skyldig på, om det også gælder for danske, akkumulerende fonde, men det vil jeg næsten tro.
Jan-Lucas Hilgers	på 10. marts 2018 ved 1:58 pm
Tusind tak for dine gode input!!! Den gang var det faktisk meningen, at indlægget ikke skulle fylde så meget, men jeg prøver at indarbejde nogle af dine kommentar i indlægget, hvis det er ok med dig?